|  |  |  |  |
| --- | --- | --- | --- |
| **Årsmøde Distrikt 8 Sjælland** | | | |
| **Dato**  **Sted**  **Kl.** | | | Mandag den 25. april 2022  Sidesporet, Ahlgade 1 B, 4300 Holbæk  09.30 – 12.00 |
| **Deltagere:** | | | Distriktets formænd, distriktsledelsen inkl. koordinatorer, webmaster, foreningskonsulent og repræsentant fra landsbestyrelsen |
| **Referent** | | | Jan Munk |
| **Referat** | | | |
| **1** | **Velkomst** | Næstformand Brit Jensen bød velkommen. Brit oplyste, at på grund af et ulykkestilfælde, var der afbud fra formanden Hans Christian Rasmussen. Efter velkomstsangen en kort præsentationsrunde. I alt 22 af de 29 lokalafdelinger var repræsenteret. | |
| **2** | **Valg af dirigent** | Fleming Friis Larsen, Roskilde foreslået af bestyrelsen, blev valgt som dirigent.  Fleming takkede for valget, og oplyste at årsmødet var rettidigt indkaldt med 30 dages varsel jfr. forretningsorden.  Fleming gav herefter ordet til Brit for beretningen | |
| **3** | **Beretning** | Beretningen var udsendt på forhånd sammen med dagsordenen. Brit gennemgik kort hovedpunkterne. Aktivitetsniveauet har været præget af, dels den korte tid siden seneste årsmøde i august 2021 (udsat fra april på grund af Corona), dels aflysningerne/udsættelser som følge af Corona restriktionerne.  Beretningen var herefter til spørgsmål/debat.  Marie-Louise Kjøller, Dianalund-Stenlille efterlyste, at distrikternes referater blev udsendt til afdelingerne herunder specielt referatet fra formandsmødet den 18. november 2021. Brit vil fremover sikre, at referaterne udsendes til formændene, og oplyste, at de i øvrigt også kan findes på distriktets hjemmeside.  Beretningen blev herefter sendt til afstemning og godkendt.  Fleming gav herefter ordet til de respektive distriktskoordinatorer for en kort supplering af årsberetningen.  Merete Hansen – Sundhed og Motion  Merete oplyste, at Inge Liljeberg, Greve har meldt sig som medkoordinator på motionsområdet. Der planlægges afholdt en temadag primo november 2022, denne gang et sted på midt- eller vestsjælland. Overskriften for dagen vil være Motion og Kost.  Jan Munk – ældrepolitik  Den ældrepolitiske distriktsgruppe afholdte i juni 2021 et dialogmøde i Holbæk for lokalafdelingernes ældrepolitiske kontaktpersoner, hvor der bl.a. blev udtrykt positiv interesse for at opstarte et ældrepolitisk netværk i distriktet. Som opfølgning havde distriktet derfor inviteret til opstartsmøde 6. april 2022. Desværre havde kun 2 tilmeldt, og mødet blev derfor aflyst.  Herefter udspandt sig en dialog omkring distriktets rolle og opgave i forhold til det ældrepolitiske arbejde, som kan sammenfattes til:   * At det er vanskeligt for distriktet konkret at understøtte de enkelte lokalafdelinger i det ældrepolitiske arbejde, da det er de forskellige lokale forhold, der afgør, hvordan samarbejdet og dialogen med kommunen bedst tilrettelægges. I stedet bør Snorresgade være mere opsøgende og proaktive i forhold til at etablere og understøtte det ældrepolitiske arbejde lokalt. * At det kan være en model at etablere mindre lokale netværk mellem lokalafdelinger i 3-4 nabokommuner.   Jan Munk meddelte, at han stopper som ældrepolitisk distriktskoordinator  Tonny Nielsen – IT  Tonny oplyste, at der har været brugt en del tid på at etablere et IT netværk. I den forbindelse er det vigtigt, at få identificeret de rigtige kontaktpersoner i lokalafdelingerne, og Tonny opfordrede derfor til at lokalafdelingerne kontrollerer, at kontaktpersonerne er korrekt registreret i listeværktøjet.  Der afholdes 2 temadage om året, den ene for kontaktpersonerne.  På forespørgsel fra Annette Juhl. Gørlev oplyste Tonny, at man gerne kommer ud i lokalafdelingerne for f.eks. IT støtte og vejledning.  Lise Bjerglund og Ole Christensen - Sundhedsudvalget  Lise orienterede kort om arbejdet i Sundhedsudvalget og patientinddragelsesudvalget (PIU), hvor hun er sidder som Ældre Sagens repræsentant og i øvrigt er formand for. Det blev efterspurgt, at referaterne fra PIU udsendes til formændene.  Det blev oplyst, at de gode erfaringer fra organiseringen af Coronaindsatsen vil indgå i implementeringen af det Det Nære Sundhedsvæsen.  Ole orienterede om regionens erfaringer med afprøvning af E-hospitalet. | |
| **4** | **Regnskab** | Årsregnskabet for 2021 var udsendt med dagsordenen. Det fremgik, at egenkapitalen var forøget til kr. 344.748.  Der var ingen spørgsmål til regnskabet, som herefter blev godkendt.  På baggrund af den velpolstret kassebeholdning foreslog kasserer Niels Bierbum, at årsmødet tog en drøftelse af, om distriktet i år skulle afstå fra at modtage det årlige tilskud på kr. 70.000.  Dirigenten påpegede, at da forslaget ikke var fremsendt rettidigt til årsmødet, kunne der ikke stemmes om det. Men en vejledende afstemning til brug for bestyrelsens videre overvejelser var OK.  Jan Munk, Skovbo samt Jens Larsen, Roskilde kunne ikke tilslutte sig, at midlerne ikke blev søgt i år. Corona nedlukningen i 2021 har gjort sit til, at mange aktiviteter måtte aflyses. Endvidere vil det være et forkert signal at sende. Det er bestyrelsens ansvar og opgave i et samarbejde med lokalafdelingerne at anvende midlerne. I den forbindelse efterlyste bestyrelsen forslag og gode ideer fra lokalafdelingerne.  På baggrund af drøftelsen trak Niels Bierbum sit forslag tilbage. | |
| **5** | **Indkomne forslag** | Ingen | |
| **6** | **Valg af ledelsen og medlemmer af sundhedsud-valg.** | Distriktsledelsen  Hans Christian Rasmussen, Store Heddinge - genopstiller som formand  Brit Jensen, Tornved-Svinninge – genopstiller som næstformand  Niels Bierbum, Solrød – genopstiller som kasserer  Ingen andre kandidater meldte sig. Alle 3 blev valgt.  Sundhedsudvalget  Ole Christensen, Dragsholm - genopstiller Hans Christian Rasmussen, St. Heddinge - genopstiller Lise Bjerglund, Ringsted- genopstiller  Ingen andre kandidater meldte sig, Alle 3 blev valgt. | |
| **7** | **Eventuelt** | Jens Larsen, Roskilde foreslog, at 1-2 lokalafdelinger som et in put og inspiration på årsmødet fortæller om, hvordan arbejdet i en lokalafdeling er tilrettelagt. Endvidere efterlyste han, at distriktsbestyrelsen er mere opsøgende og bl.a. kommer på besøg i lokalafdelingerne. Til det sidste oplyste Brit Jensen, at formanden bl.a. i nyhedsbrevene flere gange har tilbudt sig, og meget gerne vil komme på besøg.  Fleming Friis Larsen, Roskilde, opfordrede distriktsbestyrelsen til at kommunikationen til lokalafdelingerne bliver hurtigere og skarpere.  Brit Jensen oplyste, at Annette Juhl, Gørlev har meldt sig som ny socialhumanitær distriktskoordinator i stedet for Grethe Hansen.  Foreningskonsulent Bente Petersen vil meget gerne inviteres på besøg i lokalbestyrelserne – hvert 2. år.  Dirigenten gav ordet til Britt for en afsluttende bemærkning.  Brit Jensen takkede dirigenten samt for et godt årsmøde med stor talelyst. | |